b'\n_START_ARTICLE_\nNade\xc5\xbeda Petrovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nRojena je v \xc4\x8ca\xc4\x8dku 12. oktobra leta 1873. Njen o\xc4\x8de  Dimitrije-Mita Petrovi\xc4\x87 je bil zgodovinar, mati Mileva, sestri\xc4\x8dna Svetozara Mileti\xc4\x87a, pa u\xc4\x8diteljica. Njen mlaj\xc5\xa1i brat je bil knji\xc5\xbeevnik Rastko Petrovi\xc4\x87._NEWLINE__NEWLINE_Z dru\xc5\xbeino se je leta 1884 preselila v Beograd. Vi\xc5\xa1jo \xc5\xbeensko \xc5\xa1olo je kon\xc4\x8dala v Beogradu leta 1891. Naslednje leto je naredila izpit za u\xc4\x8diteljico risanja v srednjih \xc5\xa1olah in postala u\xc4\x8denka v ateljeju Djordja Krsti\xc4\x87a. Od leta 1896 do 1897 se je \xc5\xa1olala pri Cirilu Kutljiki (Cyril Kutl\xc3\xadk), od leta 1898 pa v Minchenu v ateljeu Slovenca Antona A\xc5\xbebeja._NEWLINE_\xc5\xbde leta 1900 je imela prvo samostojno razstavo v Beogradu. Leta 1901 je za\xc4\x8dela delati v ateljeu Julijusa Ekctera v Minchenu. 26. avgusta leta 1903 je z Delfo Ivani\xc4\x87 in Milico Dobri ustanovila humanitarno dru\xc5\xa1tvo Kolo srbskih sester. Dru\xc5\xa1tvo je nastalo kot odgovor na preganjanje kristjanov v "stari Srbiji", na dana\xc5\xa1njem teritoriju Makedonije. Konec leta 1903 je Nade\xc5\xbeda z Milico Dobri celo od\xc5\xa1la v Makedonijo in delila humanitarno pomo\xc4\x8d, ki jo je dru\xc5\xa1tvo zbralo. Z njima je \xc5\xa1el Vojislav Tankosi\xc4\x87, ki je delal na ustanovitvi gverilske organizacije. Nade\xc5\xbeda je svoje vtise z nevarnega potovanja opisala v drami "Vojvoda Micko Pore\xc4\x8dki". Drama je bila objavljena \xc5\xa1ele po njeni smrti. _NEWLINE__NEWLINE_Od leta 1904 se je v domovini anga\xc5\xbeirala za Prvo jugoslavansko umetni\xc5\xa1ko razstavo, Prve jugoslavanske umetni\xc5\xa1ke kolonije in ustanovila Lado (umetni\xc5\xa1ko dru\xc5\xa1tvo). Zanimala se je tudi za likovno kritiko. Do leta 1912 je veliko razstavljala: leta 1907 razstava jugoslovanske kolonije, leta 1908 razstava srbskega umetni\xc5\xa1kega zdru\xc5\xbeenja, leta 1910 druga samostojna razstava v Ljubljani, v Parizu na jesenskem salonu in v Zagrebu v skupini Meduli\xc4\x87, leta 1911 je razstavljala na srbskem oddelku na mednarodni razstavi v Rimu, na salonu internacionalne unije in na jesenskem salonu v Parizu. V Beogradu je leta 1912 ustanovila slikarsko \xc5\xa1olo. Ukvarjala se je tudi s fotografijo v \xc4\x8dasu vojne in je ena od prvih \xc5\xbeenskih vojnih fotografov._NEWLINE__NEWLINE_Njen o\xc4\x8de je umrl leta 1911, mati pa naslednjega leta. Njuno smrt je zelo te\xc5\xbeko sprejela._NEWLINE__NEWLINE_V 1. balkanski vojni in 2. balkanski vojni ter v 1. svetovni vojni je bila prostovoljna bolni\xc4\x8darka. Umrla je v Valjevu 3. aprila leta 1915, in sicer zaradi tifusa._NEWLINE_V \xc4\x8ca\xc4\x8dku od leta 1960 poteka Memorial Nade\xc5\xbede Petrovi\xc4\x87, slikarski bienale.'